**Asta-i soarta celui mic**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ţi-ai bǎtut vorbele-n cuie

Ca sǎ se-nveţe minte

Sǎ mai umble pe la UE

Cu o simplǎ rugǎminte.

Pentru vrun proiect mǎreţ,

Numai tu ai fi în stare

Sǎ-ţi asumi şi un dispreţ

Cât de mic sau, poate, mare.

Dacǎ ceri şi tu, cinstit,

Un ce, oricât de mic,

Ca un european sadea

Ce a stat prea mult ,,pierit”,

Auzi din gura lor cǎ viaţa-i grea

Şi un rǎspuns, de vei primi,

Dupǎ un timp prea infinit,

Vei constata cǎ n-ai primit

Nimic din ce-ai dorit.

Şi dac-ar fi sǎ iei

Trei fire de salatǎ verde

La masa lor,

Iau de pe tine şapte piei

Şi-n second-hand te-ar pierde

Chiar dumnealor.

Iar dacǎ nu-ţi convine,

Ce-o sǎ faci?

Nimic!

Ascultǎ-mǎ pe mine,

Mereu o sǎ le fii dator,

Cǎ asta-i soarta celui mic.